સારાંશ માટે દસ્તાવેજ: આ અનુષ્ઠાનની તિથિ અને સમયને લઈને ઘણી ચર્ચા ચાલી રહી છે. જોકે શિલાન્યાસનું જેમણે મુહૂર્ત કાઢ્યું છે, તેમને જ્યોતિષવિદ્યાના પ્રખ્યાત વિદ્વાન માનવામાં આવે છે. તેઓ કાશીના રાજઘરાનાના ગુરુપરિવારનો હિસ્સો પણ છે.

આચાર્ય ગણેશ્વર રાજ રાજેશ્વર શાસ્ત્રી દ્રવિડ, કાશીની સાંગ્વેદ વિદ્યાલયના ગુરુ પણ છે, જે વિદ્યાલયના ઘણા પૂર્વ શાસ્ત્રીઓ અને વિદ્યાર્થીઓને રાષ્ટ્રપતિનું સન્માન પણ મળી ચૂક્યું છે.

આમ તો ભૂમિપૂજનનું અનુષ્ઠાન રક્ષાબંધનના દિવસથી શરૂ થઈ જશે, પરંતુ આધારશિલા રાખવા માટે જે મુહૂર્ત કાઢવામાં આવ્યું છે, એ પાંચ ઑગસ્ટનું છે અને એ પણ બપોરે 12.15થી લઈને 12.47 મિનિટ સુધી.

મુહૂર્ત પર વિવાદ પણ શરૂ થઈ ગયો છે, કેમ કે આચાર્ય દ્રવિડે શિલાન્યાસ માટે જે મુહૂર્ત કાઢ્યું છે, તેનો જ્યોતિષ્પીઠાધીશ્વર અને દ્વારકા શારદાપીઠાધીશ્વર જગદગુરુ શંકરાચાર્ય સ્વામી સ્વરૂપાનંદ સરસ્વતીએ વિરોધ કર્યો છે.

'શુભમુહૂર્ત'ને લઈને વિવાદ

પ્રતીકાત્મક તસવીર

એક સમાચાર એજન્સી સાથે વાત કરતાં તેઓએ કહ્યું કે મંદિરનિર્માણ 'યોગ્ય રીત'થી હોવું જોઈએ અને 'આધારશિલા પણ યોગ્ય સમયે રખાવી જોઈએ.'

સ્વામી સ્વરૂપાનંદ સરસ્વતી અનુસાર હાલમાં જે તિથિ નક્કી કરાઈ છે એ 'અશુભ ઘડી' છે. જોકે આચાર્ય ગણેશ્વર રાજ રાજેશ્વર શાસ્ત્રી દ્રવિડે મુહૂર્ત પર સવાલ કરનારાઓને પડકાર ફેંકીને પોતાની સાથે શાસ્ત્રાર્થ કરવા કહ્યું છે.

જોકે હજુ સુધી કોઈ પણ આચાર્ય દ્રવિડ સાથે શાસ્ત્રાર્થ કરવા સામે આવ્યું નથી.

કાશીના યોગગુરુ ચક્રવર્તી વિજય નાવડે બીબીસી સાથે વાત કરતા કહ્યું, "નક્ષત્રવિજ્ઞાનના દેશના ટોચના વિદ્વાન આચાર્ય દ્રવિડ અત્યંત સૂક્ષ્મ જ્યોતિષી ગણના માટે જાણીતા છે. તેમની આ પ્રસિદ્ધિને કારણે શ્રી રામજન્મભૂમિ ન્યાસ ટ્રસ્ટે ચાતુર્માસકાળમાં જ ઝડપથી મુહૂર્ત કાઢવા માટે પંડિત ગણેશ્વર શાસ્ત્રીજીને અનુરોધ કર્યો હતો."

તેઓ કહે છે કે "હિન્દુ ધર્મની માન્યતાઓ અનુસાર ચાતુર્માસકાળ (એટલે કે ભગવાન વિષ્ણુના શયનના ચાર મહિના)માં કોઈ પણ મંગળકાર્ય કરવું નિષેધ છે. જોકે વિશેષ પરિસ્થિતિઓમાં દોષનું નિવારણ કરીને વ્યવસ્થા કરી શકાય છે.

શિલાન્યાસના સમયને લઈને વિપક્ષના સવાલ

પ્રતીકાત્મક તસવીર

તો રાજકીય પક્ષોએ પણ આ સમયે કેન્દ્ર અને ઉત્તરપ્રદેશમાં સત્તારૂઢ ભાજપ પર આરોપ લગાવતાં કહ્યું કે આ અનુષ્ઠાનનો ઉપયોગ તેઓ રાજકીય લાભ માટે કરવા માગે છે. ખાસ કરીને એવા સમયે જ્યારે 'બિહારમાં ચૂંટણી થવાની છે અને દેશમાં મહામારી ફેલાઈ રહી છે.'

કૉંગ્રેસ...\nદસ્તાવેજની સમાન ભાષામાં સારાંશ:
પાંચ ઑગસ્ટે વડા પ્રધાન નરેન્દ્ર મોદી નવા રામમંદિરની આધારશિલા મૂકશે. તેમને ચાંદીની બનેલી પાંચ ઈંટોને માત્ર 32 સેકન્ડમાં મંદિરની આધારશિલામાં રાખવાની છે.